Жоба

ҚАЗАҚСТАН РЕСПУБЛИКАСЫНЫҢ ЗАҢЫ

**Қазақстан Республикасының кейбір заңнамалық актілеріне акваөсіру мәселелері бойынша өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. «Қазақстан Республикасындағы сәулет, қала құрылысы және құрылыс қызметі туралы» 2001 жылғы 16 шілдедегі Қазақстан Республикасының Заңына:

1) 60-баптың 2-тармағының 4-1) тармақшасы мынадай редакцияда жазылсын:

«4-1) бір тоғанның және (немесе) бассейннің су бетінің алаңы
0,15 гектардан аспайтын балық шаруашылығы технологиялық су айдындарын (балық өсіретін тоған, балық өсіретін бассейн) орнатуды және акваөсіру жүргізу үшін балық өсіретін объектілерді тұрғызуды;».

2. «Жануарлар дүниесін қорғау, өсімін молайту және пайдалану туралы» 2004 жылғы 9 шілдедегі Қазақстан Республикасының Заңына:

1) 1-бапта:

1) тармақша алып тасталсын;

16-1) тармақша мынадай редакцияда жазылсын:

«16-1) балық өсіру материалы – су айдындарына балық жіберуге арналған дернәсілдер, құртшабақтар, шабақтар және балықтардың жасына байланысты басқа да топтары;»;

18) тармақша мынадай редакцияда жазылсын:

«18) балықтың қайда ауланғаны туралы анықтама – уәкілетті орган белгілеген, балық шаруашылығы су айдындарында және (немесе) учаскелерінде ауланған балық ресурстары мен басқа да су жануарларының шығу тегін растайтын құжат;»;

23) тармақша алып тасталсын;

26) тармақша мынадай редакцияда жазылсын:

«26) балық шаруашылығы – балық ресурстарын және басқа да су жануарларын қорғаумен, өсімін молайтумен, акваөсірумен, сондай-ақ қайта өңдеумен және өткізумен байланысты шаруашылық қызмет түрі;»;

28-1) тармақша алып тасталсын;

40) тармақша мынадай редакцияда жазылсын:

«40) жануарлар дүниесі объектілерін қолдан өсіру – жануарлар түрлерін еріксіз және (немесе) жартылай ерікті жағдайларда ұстау және өсіру;»;

62-1), 63-1), 71-2), 73-1) және 73-2) тармақшалар алып тасталсын;

2) 6-1-баптың 1-тармағының 9) тармақшасы мынадай редакцияда жазылсын:

«9) аңшылардың және аңшылық шаруашылық субъектілерінің қоғамдық бірлестіктерінің республикалық қауымдастықтары, сондай-ақ балық шаруашылығы субъектілерінің қоғамдық бірлестіктері кіреді.»;

3) 9-баптың 1-тармағында:

40) тармақша мынадай редакцияда жазылсын:

«40) аңшылардың және аңшылық шаруашылығы субъектілерінің қоғамдық бірлестіктерінің республикалық қауымдастықтарын, сондай-ақ балық шаруашылығы субъектілерінің қоғамдық бірлестіктерін аккредиттеу қағидаларын әзірлейді, оларды аккредиттеуді жүргізеді;»;

47-1), 47-2), 77-4), 77-5) және 77-7) тармақшалар алып тасталсын;

77-10) тармақша мынадай редакцияда жазылсын:

«77-10) балық аулауды жүргізу үшін бекітіп берілген балық шаруашылығы су айдындарын және (немесе) учаскелерін акваөсіруді жүргізуге арналған балық шаруашылығы су айдындарына және (немесе) учаскелеріне ауыстыру қағидаларын әзірлейді және бекітеді;»;

77-12) тармақша алып тасталсын;

4) 10-баптың 2-тармағында:

3) тармақша мынадай редакцияда жазылсын:

«3) балық аулау үшін жергілікті маңызы бар балық шаруашылығы су айдындарының тізбесін бекітеді;»;

3-1) тармақша алып тасталсын;

4-1) тармақша мынадай редакцияда жазылсын:

«4-1) балық аулауды жүргізу үшін бекітіп берілген балық шаруашылығы су айдындарын және (немесе) учаскелерін акваөсіруді жүргізуге арналған балық шаруашылығы су айдындарына және (немесе) учаскелеріне ауыстыру жөнінде шешімдер қабылдайды;»;

5-7) тармақша мынадай редакцияда жазылсын:

«5-7) балық аулау үшін ғылыми ұсынымдар негізінде балық шаруашылығы су айдындарын және (немесе) учаскелерін паспорттауды жүргізеді;»;

5-13) және 5-14) тармақшалар алып тасталсын;

5) 19-бапта:

2-2-тармақ мынадай редакцияда жазылсын:

«2-2. Акваөсіру объектілерін жасанды өсіру «Акваөсіру туралы» Қазақстан Республикасының Заңына сәйкес жүзеге асырылады.»;

4-тармақ мынадай редакцияда жазылсын:

«4. Жануарлар түрлерін қолдан өсіру жеке және заңды тұлғалардың қаражаты мен Қазақстан Республикасының заңнамасында тыйым
салынбаған басқа да көздер есебінен кәсіпкерлік қызмет мақсатында жүзеге асырылады.»;

6) 22-баптың 4-тармағы мынадай редакцияда жазылсын:

«4. Жануарлар дүниесiн ғылыми-зерттеу мақсатында пайдалану уәкілетті орган немесе жергілікті атқарушы орган жануарлар дүниесiн пайдалануға берген рұқсаттар негізінде жылдың кез-келген уақытында және рұқсат етілген аң аулау құралдарымен жүзеге асырылады.

Жануарлар дүниесi объектілерін ғылыми зерттеулер үшін алып қою квотасын – уәкілетті орган бекiткен аулау объектісі болып табылатын жануарлар түрлерін алып қою лимиті және балық ресурстары мен басқа да су жануарларын алып қою лимиті шегінде аңшылар мен аңшылық шаруашылығының субъектілері қоғамдық бірлестіктерінің, сондай-ақ балық шаруашылығының субъектілері қоғамдық бірлестіктерінің республикалық қауымдастықтары белгілейді.»;

7) 25-бап мынадай редакцияда жазылсын:

Көрсетілген мерзімдер аңшылық алқаптарды ұйымдастырудың және балық шаруашылығы су айдындарын және (немесе) учаскелерін паспорттаудың, аңшылық алқаптар мен балық шаруашылығы су айдындарын және (немесе) учаскелерiн бекiтiп беруге арналған конкурсқа қатысушыларға қойылатын бiлiктiлiк талаптарының, аңшылық және балық шаруашылықтары субъектілерін дамыту жоспарларының негiзiнде құрамына уәкілетті органның немесе аумақтық бөлімшелерімен бірге ведомствоның, облыстың жергілікті атқарушы органының, ғылыми ұйымдардың және аңшылар мен аңшылық шаруашылығы субъектілерінің қоғамдық бірлестіктері, сондай-ақ балық шаруашылығы субъектілерінің қоғамдық бірлестіктері республикалық қауымдастықтарының өкілдері енгізілетін конкурстық комиссия айқындайтын аңшылық алқаптарды, балық шаруашылығы және балықтың қырылу қаупі бар су айдындарын және (немесе) учаскелерiн бекiтiп беру кезеңiне қарай белгіленеді.»;

8) 26-баптың 1-3-тармағы мынадай редакцияда жазылсын:

«1-3. Ауланған жері туралы анықтаманы өтініш беруші жануарлар дүниесін пайдалануға рұқсатын берген кезде балықтар мен басқа да су
жануарларының ауланған жері бойынша уәкілетті орган ведомствосының аумақтық бөлімшелері өтініш келіп түскен кезден бастап екі жұмыс күні ішінде береді.

Балықтың қайда ауланғаны туралы анықтама балық ресурстары мен басқа да су жануарларын алып қоюға бөлінген квота, мелиорациялық аулау, балықтың нақты ауланғанын растайтын құжаттар шегінде рұқсат етіледі.»;

9) 27-баптың 1-тармағының 8) тармақшасы мынадай редакцияда жазылсын:

«8) балық аулауды жүргізу үшін өздеріне бекітіп берілген балық шаруашылығы су айдындарын және (немесе) учаскелерін акваөсіруді жүргізуге арналған балық шаруашылығы су айдындарына және (немесе) учаскелеріне ауыстыруға;»;

10) 29-баптың 2-тармағы мынадай редакцияда жазылсын:

«2. Жануарлар дүниесін пайдаланушылар үшін аңшылар мен аңшылық шаруашылығы субъектілері қоғамдық бірлестіктерінің, сондай-ақ балық шаруашылығы субъектілері қоғамдық бірлестіктерінің республикалық қауымдастықтары белгілейтін жануарлар дүниесi объектілерін алып қою лимитiнің бір бөлігі жануарлар дүниесi объектілерін алып қою квотасы болып табылады.»;

11) 33-1-бапта:

1 және 2-тармақтар мынадай редакцияда жазылсын:

«1. Аңшылар және аңшылық шаруашылығы субъектілері қоғамдық бірлестіктерінің республикалық қауымдастығы, сондай-ақ балық шаруашылығы субъектілері қоғамдық бірлестіктері жануарлар дүниесiн қорғау, өсiмiн молайту және пайдалану саласындағы қызметті жүзеге асыратын жеке және заңды тұлғалардың мүддесін қорғау үшін құрылады.

2. Аңшылар және аңшылық шаруашылығы субъектілері қоғамдық бірлестіктерінің республикалық қауымдастығы, сондай-ақ балық шаруашылығы субъектілері қоғамдық бірлестіктері коммерциялық емес ұйымдар болып табылады. Аңшылар және аңшылық шаруашылығы субъектілері қоғамдық бірлестіктерінің республикалық қауымдастығы, сондай-ақ балық шаруашылығы субъектілері қоғамдық бірлестіктері өздерінің құрылымдық бөлімшелерін (филиалдары мен өкілдіктерін) құруға құқылы.

Аңшылар мен аңшылық шаруашылығының субъектілері қоғамдық бірлестіктерінің, сондай-ақ балық шаруашылығының субъектілері қоғамдық бірлестіктерінің республикалық қауымдастығы уәкілетті орган бекіткен тәртіппен аккредиттелуге жатады. Аңшылар мен аңшылық шаруашылығының субъектілері қоғамдық бірлестіктерінің, сондай-ақ балық шаруашылығының субъектілері қоғамдық бірлестіктерінің республикалық қауымдастығын аккредиттеуді уәкілетті орган олардың берген өтініштері негізінде және олардың меншікті қаражаты есебінен жүргізеді.

Аңшылар және аңшылық шаруашылығы субъектілері қоғамдық бірлестіктерінің республикалық қауымдастығы, сондай-ақ балық шаруашылығы субъектілерінің қоғамдық бірлестіктері қызметі Қазақстан Республикасының заңдарымен реттеледі.»;

4-тармақтың 1) және 2) тармақшалары мынадай редакцияда жазылсын:

«1) балық шаруашылығы субъектілері қоғамдық бірлестіктерінің балық шаруашылығын, акваөсіруді, балық ресурстарын және басқа да су жануарларын молайтуды, әуесқойлық (спорттық) балық аулауды дамыту жөніндегі қызметін үйлестіруді;

2) балық шаруашылығы субъектілері қоғамдық бірлестіктерінің мүддесін мемлекеттік органдар мен ұйымдарда, сондай-ақ мемлекеттік емес және халықаралық ұйымдарда білдіруді;»;

4-тармақтың 7) тармақшасы алып тасталсын;

12) 36-бап алып тасталсын;

13) 37-баптың 1-тармағы мынадай редакцияда жазылсын:

«1. Акваөсіру жүргізуді қоспағанда, аңшылық шаруашылығын, сондай-ақ балық шаруашылығы су айдындары және (немесе) учаскелерi бекiтіп беріле отырып, балық шаруашылығын жүргiзу құқығы Қазақстан Республикасының азаматтарына және Қазақстан Республикасының заңды тұлғаларына облыстың жергілікті атқарушы органының аңшылық алқаптар мен балық шаруашылығы су айдындарын және (немесе) учаскелерiн бекiтiп беру туралы шешiмi, ведомствоның аумақтық бөлімшесі мен жануарлар дүниесiн пайдаланушы арасында жасалатын аңшылық, балық шаруашылықтарын жүргізуге арналған шарттар негiзiнде берiледi.

Балық шаруашылығы су айдындарын және (немесе) акваөсіруге арналған учаскелерді бекітіп бере отырып, балық шаруашылығын жүргізу құқығы «Акваөсіру туралы» Қазақстан Республикасының Заңымен реттеледі.»;

14) 39-баптың 3-1-тармағы мынадай редакцияда жазылсын:

«3-1. Балық шаруашылығы су айдындары және (немесе) учаскелері «Акваөсіру туралы» Қазақстан Республикасының Заңына сәйкес акваөсіру жүргізу үшін пайдаланылуы мүмкін.»;

15) 39-2-бап алып тасталсын;

16) 40-бапта:

1-тармақ мынадай редакцияда жазылсын:

«1. Аңшылық алқаптар мен балық шаруашылығы су айдындары және (немесе) учаскелері конкурс қорытындысы бойынша облыстың жергілікті атқарушы органының шешімімен бассейндік қағидат ескеріле отырып, бекітіп беріледі.

Конкурсты Конкурс өткізу қағидаларына сәйкес құрылған, құрамына уәкілетті органның немесе аумақтық бөлімшелерімен бірге ведомствоның, облыстың жергілікті атқарушы органының, ғылыми ұйымдардың және аңшылар мен аңшылық шаруашылығы субъектілері қоғамдық бірлестіктерінің,
сондай-ақ балық шаруашылығы субъектілері қоғамдық бірлестіктерінің республикалық қауымдастықтарының өкілдері енгізілетін комиссия, аңшылық алқаптары мен балық шаруашылығы су айдындарын және (немесе) учаскелерін қайта бекітіп беруді қоспағанда, мемлекеттік мүлік тізілімінің веб-порталын пайдалана отырып, Конкурс өткізу қағидаларында айқындалған тәртіппен электрондық нысанда өткізеді. Қазақстан Республикасының заңнамасында белгіленген жағдайларда конкурсты уәкілетті орган құратын комиссия өткiзедi.»;

17) 49-бап мынадай мазмұндағы 1-1-тармақпен толықтырылсын:

«1-1. Акваөсіру бөлігіндегі жануарлар дүниесін қорғау, өсімін молайту және пайдалану саласындағы мемлекеттік бақылау Қазақстан Республикасының Кәсіпкерлік кодексіне және «Акваөсіру туралы» Қазақстан Республикасының Заңына сәйкес жүзеге асырылады.».

3. «Агроөнеркәсіптік кешенді және ауылдық аумақтарды дамытуды мемлекеттік реттеу туралы» 2005 жылғы 8 шілдедегі Қазақстан Республикасының Заңына:

1) 1-баптың 13) тармақшасы мынадай редакцияда жазылсын:

«13) ауыл шаруашылығы өнімі – бал ара шаруашылығын, акваөсіруді қоса алғанда, өсімдік шаруашылығы мен мал шаруашылығының, оның ішінде органикалық өндіру арқылы алынған шикізаты мен өнімі, сондай-ақ оларды бастапқы қайта өңдеу арқылы алынған өнімдер;»;

2) 1-бап мынадай мазмұндағы 26-4) тармақшамен толықтырылсын:

«26-4) акваөсіру субъектілері – акваөсіру объектілерінің өсімін молайту және (немесе) күтіп-ұстау, өсіру жөніндегі қызметті жүзеге асыратын жеке және (немесе) мемлекеттік емес заңды тұлғалар;»;

3) 9-бап мынадай мазмұндағы 4-тармақпен толықтырылсын:

«4. Қазақстан Республикасының агроөнеркәсіптік кешенінде қызметін жүзеге асыратын акваөсіру субъектілерін мемлекеттік ынталандыру «Акваөсіру туралы» Қазақстан Республикасының Заңында көзделген ерекшеліктер ескеріле отырып, осы Заңға сәйкес айқындалады.».

4. «Рұқсаттар және хабарламалар туралы» 2014 жылғы 16 мамырдағы Қазақстан Республикасының Заңына:

1) 2-қосымшаның 316-1-тармағы мынадай редакцияда жазылсын:

|  |  |  |  |
| --- | --- | --- | --- |
| р/с№ | Рұқсат беру рәсімінің атауы | Рұқсаттың және жүзеге асырылуы үшін рұқсаттың болуы талап етілетін қызметтің (әрекеттің) атауы | Ескертпе |
| 316-1 | Аңшылар және аңшылық шаруашылығы субъектілері қоғамдық бірлестіктерінің, сондай-ақ балық шаруашылығы субъектілері қоғамдық бірлестіктерінің республикалық қауымдастықтарын аккредиттеу | Аңшылар және аңшылық шаруашылығы субъектілері қоғамдық бірлестіктерінің республикалық қауымдастықтарын аккредиттеу туралы куәлік.Балық шаруашылығы субъектілері қоғамдық бірлестіктерінің республикалық қауымдастықтарын аккредиттеу туралы куәлік |  |

2-бап. Осы Заң алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі.

**Қазақстан Республикасының**

**Президенті**